સમગ્ર ઘટના માંડ દસેક સેકન્ડમાં આકાર પામી હતી. અને એ બધું જ જોતી વખતે ગીરધરનો જીવ તાળવે ચોંટી ગયો હતો. મઝહબીની એ બીજી ભૂલ હતી, અને માટે જ ગીરધરને થડકાટ થતો હતો કે રાઠોડનો હાથ ઉઠ્યા વિના રહે નહીં. જે ક્ષણે મજહબી અંદર તરફ ધસી ત્યારે જ રાઠોડે પોતાના દાંત ભીંસ્યા હતા, અને બંને હાથની મુઠ્ઠીઓ વાળીને તેને પકડવા માટે તેની તરફ ધસ્યો હતો. એ ક્ષણે જો મઝહબીએ એક હરફ પણ ઉચ્ચારવાની ભૂલ કરી હોત તો… એની હડપચી અને સાહેબનો મજબુત હાથ…!